Kuna oli vaja teha kahele sünnipäevalapsele kiirelt tort, siis otsustasin katsetada küpsisetorti, martsipani pildiga. Välja kukkus väga hea, kuna täidis tuli praktiliselt suhkruvaba. Pildid tegin vastavalt vanusele ja huvidele - 11 aastane jalkafänn sai siis vastava pildi ja 3  aastane autode fänn sai uhke autoga tordi  Kuna tegin 2 väikest torti siis panen nende kogu materjali kirja :  2 pakki selga vanilje küpsiseid  2 pakki selga kakao küpsiseid  500 g hapukoort  1 spl suhkrut  1 tl vaniljesuhkrut  500 g 5% kohupiimapasta  2 banaani  pool tassi kohvi immutamiseks  6 spl hapukamat moosi ( kasutasin punasesõstra toormoosi)  kaunistamiseks:  400 g martsipani  400 ml vahukoort ( 2 väikest pakki)  1 spl suhkrut    ühe suure tordi tegemiseks:  Lao tordi vaagnale 1 pakk selga vanilje küpsiseid ja immuta kohviga, kasutades selleks näiteks pintslit. Sega kausis 1 spl suhkrut, vanilje ja hapukoor. Lisa pool hapukoore kogusest küpsistele ja lao peale 1 pakk kakao küpsiseid ja immuta kohviga. Määri peale pool kohupiima kogusest ja banaani lõigud. Lao taas vanilje küpsise pakk, i mmuta kohviga ja siis ülejäänud hapukoor. Lisa moos ja selle peale ülejäänud kohupiim. Lao viimane kiht kakao küpsised ja immuta  kohviga. Pane tort külma 4h kuni ööpäev ja kaunista enne serveerimist martsipani pildi ja vahukoorega.